
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επικύρωση εκθέσεως Επιτροπής ορίων αιγιαλού και παραλίας στην 
παραλιακή περιοχή «Τιγκάκι» Κοινότητας Ασφενδιού νήσου Κω, 
προ των ΚΜ 301. 302, 264, 265 κ.λπ. γαιών Ασφενδιού, ιδιο¬ 
κτησίας Νικ. Γουμπιού κ.λπ. 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Αγία Κυριακή» (Κέραμέ) Ευδήλου Ικαρίας .. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός πλάτους πεζοδρομίου επί της Εθνικής οδού Σερρών - 

Δράμας και εντός του οικισμού Λευκοθέας Ν. Σερρών. 

Χαρακτηρισμός χώρου για την ανέγερση Κοινοτικού Αναψυκτηρίου 
στην Κοινότητα Ν. Ζίχνης Ν. Σερρών. 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΑΚ 1494 (1) 

Επικύρωση εκθέσεως Επιτροπής ορίων αιγιαλού και παραλίας στην πα¬ 
ραλιακή περιοχή «Τιγκάκι» Κοινότητας Ασφενδιού νήσου Κω, προ 
των ΚΜ 301. 302, 264, 265 κ.λπ. γαιών Ασφενδιού, ιδιοκτησίας 
Νικ. Γουμπιού κ.λπ. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 «περί Διοικητικής αποκέντρωσης» 
σε συνδυασμό με αυτές του Ν.Δ. 532/70 και Β.Δ. 704/70. 

2. Τις διατάξεις του Κ.Δ. 132/1929 «περί Κτηματολογικού Κανο¬ 
νισμού Δωδεκάνησου» που διατηρήθηκε σε ισχύ δυνάμει του άρθρου 8 

Ν. 518/1947. 

3. Τις διατάξεις του άρθρου 8 του Α.Ν. 2344/40 «περί αιγιαλού και 
παραλίας» όπως έχουν τροποποιηθεί και συμπληρωθεί μεταγενέ¬ 
στερα. 

4. Τις διατάξεις του Ν.Δ. 439/1970 «περί συμπληρώσεως διατά¬ 
ξεων περί αιγιοιλού». 

5. Τις διατάξεις του άρθρου 20 Ν. 719/77 «περί του τρόπου σύντα¬ 
ξης τοπογραφικών - υψομετρικών διαγραμμάτων από ιδιώτες μηχανι¬ 
κούς κ.λπ.». 

6. Τις διατάξεις του άρθρου 74 Π.Δ. 636/77 «περί συγκροτήσεως 
μεταξύ άλλων και της Επιτροπής καθορισμού ορίων αιγιοιλού και παρα- 
λίοις». 

7. Την υπ’ αριθ. 0.208/181/26.4.1982 κοινή απόφαση των 
Υπουργών Προεδρίας και Οικονομικών «περί οιναμορφώσεως συλλογι¬ 


κών οργάνων Γνωμοδοτικής και Αποφασιστικής αρμοδιότητοις του 
Υπουργείου Οικονομικών» με την οποία διατηρείται η Επιτροπή καθο¬ 
ρισμού ορίων αιγιοιλού και παροιλίοις και συγχωνεύεται με την Επιτροπή 
αμμοληψίας σε ενιαίο συλλογικό όργοινο ως Επιτροπή καθορισμού 
ορίων αιγιοιλού και θέσεων αμμοληψίοις». 

8. Την Δ.3090/646/18.5.1976 Διαταγή Υπουργείου Οικονομι¬ 
κών σε συνδυασμό με τις 325/1971 και 203/1973 γνωμοδοτήσεις 
του Ν.Σ.Κ. 

1 9. Την από 13.2.1990 έκθεση καθορισμού ορίων αιγιαλού και πα- 
ραλίας της κατά το άρθρο 74 Π.Δ. 636/77 επιτροπής στη θέση «Τι- 

2 γκάκι» Κοινότητοις Ασφενδιού νήσου Κω, προ των ΚΜ 301, 302, 264, 
265 κ.λπ. γαιών Ασφενδιού, ιδιοκτησίοις Νικ. Γουμπιού κ.λπ. 

10. Το από Ιουνίου 1989 τοπογραφικό - υψομετρικό διάγραμμα 
κλίμακας 1:500 του Πολιτικού Μηχανικού Βασιλείου Κόσαρη που 
ελέγχθηκε και θεωρήθηκε ως προς την ακρίβεια της αποτύπωσής του 
και ειδικώτερα των προς τη θάλασσα ορίων των ιδιοκτησιών από το 
Γραφείο Μηχανικού της Κω την 1.2.1990, και στο οποίο τοπογραφικό 
διάγραμμα χαράχθηκε από την αρμόδια επιτροπή ως άνω, η οριο¬ 
γραμμή του αιγιαλού με συνεχόμενη πολυγωνική κόκκινη γραμμή, με 
στοιχεία 1’ 2’ 3’ 4’ 5’ με εξάρτηση αυτής από σταθερά σημεία επί του 
εδάφους, επισημασμένα με τσιμεντοπασσάλους. Οριογραμμή παραλίας 
χαράχθηκε με κίτρινη πολυγωνική γραμμή μόνο στην περίπτωση του 
χειμμάρου, διότι το όριο του αιγιαλού περνά μέσα από τα προς τη θά¬ 
λασσα όρια των ιδιοκτησιών (άρθρο 3 Κ.Δ. 132/1929). 

11. Το υπ’ αριθ. Φ.544.5/407/90.Σ.1025/22.6.1990 έγγραφο 
του Γ ενικού Επιτελείου Ναυτικού, με το οποίο συμφωνεί με τα καθορι- 
αθέντα από την Επιτροπή όρια αιγιαλού και παραλίας. 

Εισηγουμένου του Προϊσταμένου της Κτηματικής Υπηρεσίας Δωδε- 
κανήσου, αποφασίζουμε: 

Επικυρούμε την από 13.2.1990 έκθεση της κατά το άρθρο 74 Π.Δ. 
636/77 Επιτροπής καθορισμού ορίων αιγιοιλού και παροιλίας (διατη- 
ρηθείσα με την 0.208/181/26.4.1982 κοινή Υπουργική Απόφαση 
των Υπουργών Προεδρίας και Οικονομικών συγχωνευθείσα με την Επι¬ 
τροπή Αμμοληψίας σε ενιαίο συλλογικό όργοινο με τίτλο «Επιτροπή κα¬ 
θορισμού των ορίων αιγιαλού και θέσεων αμμοληψίοις») στην παρα¬ 
λιακή περιοχή «Τιγκάκι» Ασφενδιού νήσου Κω, προ των ΚΜ 301, 302, 
264, 265 κ.λπ. γαιών Ασφενδιού, ιδιοκτησίοις Νικ. Γουμπιού, κ.λπ. 
καθώς επίσης και το συνοδεύον αυτή από Ιουνίου 1989 τοπογροιφικό - 
υψομετρικό διάγραμμα με κλίμοικα 1:500 του Πολιτικού μηχανικού 
Βασιλείου Κόσαρη, που ελέχθηκε και θεωρήθηκε ως προς την ακρίβεια 
της αποτύπωσής του και ειδικώτερα των προς τη θάλασσα ορίων των 
ιδιοκτησιών από το Γραφείο Μηχοινικού της Κω την 1.2.1990, και στο 
οποίο διάγραμμα χαράχθηκε με κόκκινη συνεχόμενη πολυγωνική 
γραμμή η οριογραμμή του αιγιαλού με στοιχεία 1' 2' 3' 4' 5' με εξάρ¬ 
τηση αυτής από σταθερά σημεία επί του εδάφους, επισημασμένα με τσι- 
μεντοπασσάλους. Οριογραμμή παραλίας χαράχθηκε με κίτρινη πολυ¬ 
γωνική γραμμή μόνο στην περίπτωση του χειμμάρου, διότι το όριο του 
αιγιαλού περνά μέσα από τα προς τη θάλασσα όρια των ιδιοκτησιών (άρ¬ 
θρο 3 Κ.Δ. 132/1929). 

Η καθορισθείσα και χαραχθείσα οριογραμμή του αιγιαλού, αποτελεί 
το όριο του μεγίστου ίάην συνήθους χειμερρίου κόμματος, προσαυξη- 

μένο κατά 12 μέτρα (άρθρο 3 Κ.Δ. 132/1929). 

Η διαφορά που υπάρχει μεταξύ της σημερινής ακτογραμμής και αυ¬ 
τής κατά το Κτηματολόγια, οφείλεται στην διάβρωση του εδάφους από 
τη θάλασσα. 

Χτίσματα μέσα στη ζώνη του αιγιαλού, αλλά και της παραλίας δεν 
υπάρχουν. 

Στην συγκεκριμένη περιοχή το όριο του αιγιαλού καθορίζεται για 
πρώτη φορά, ενώ έχει καθορισθεί στην παράπλευρη περιοχή (Δυτικά) 
στο παρελθόν, και επικυρωθεί με την Δ.Κ. 364/11.3.1987 Απόφαση 
Νομάρχη Δωδεκανήσου, και δημοσιευθεί στο ΦΕΚ. Έχει δε πλέον προ¬ 
σαρμοστεί η σημερινή χάραξη της οριογραμμής του αιγιαλού με την 
προηγούμενη. 

Ο καθορισμός της παραπάνω οριογραμμής γίνεται προς εξυπηρέ¬ 
τηση των σκοπών των διατάξεων του άρθρου 1 Ν.Δ. 439/70 σε συν¬ 
δυασμό με τις οδηγίες του Υπουργείου Οικονομικών όπως η Δ.3090/ 
646/18.5.197^ Διαταγή του.' 

Η παρούσα απόφαση μαζί με την έκθεση της επιτροπής και το σχε¬ 
τικό τοπογραφικό - υψομετρικό διάγραμμα, να δημοσιευθούν στην 
Εφημερίδα της Κυβερνήσεως. 

Ρόδος, 27 Ιουλίου 1990 
Ο Νομάρχης 

Γ. ΧΑΡΑΛΑΜΠΟΠΟΥΛΟΣ 


ΕΚΘΕΣΗ ΕΠΙΤΡΟΠΗΣ 

Καθορισμού ορίων αιγιαλού και παραλίας - θέσεων αμμοληψίας (άρθρο 
74 και 75 του Π.Δ. 636/77 των Κ.Μ. 264, 262,302,265, 303, 
307 γαιών Ασφενδιού της Κοινότητας Ασφενδιού της Νήσου Κω 
στην περιοχή Τιγκάκι ενδιαφερόμενος Νικόλαος Γουμπιός. 

Κο>ς σήμερα την 13.2.1990 οι υπογράφοντες νόμιμα: 

1. Αλέξανδρος Οικονόμου αναπληρωτής Οικονομικού Εφόρου Κω, 
σαν Πρόεδρος Επιτροπής. 

2. Πολύχρονης Πολίτης Πολιτικός Μηχανικός στο Γραφείο Μηχανι¬ 
κού Κω, στην Κω σαν νόμιμος αναπληρωτής του Δ/ντου Τεχνικών 
Υπηρεσιών Δ/σου σαν μέλος και 

3. Αλέξανδρος Ελευθερίου Πλωτάρχης Λ.Σ. Λιμεναρχείου Κω σαν 
νόμιμος αναπληρωτής του Λιμενάρχου Κω σαν μέλος, που αποτελούν 

ι την Επιτροπή που προβλέπεται με την σχετική απόφαση τόυ Νομάρχη 
| Δ/σου, διότι τα τακτικά μέλη, εκωλύοντο κατά την συνεδρίαση της Επι- 
I τροπής, μετά από την επιτόπιο αυτοψία στην υπόψη περιοχή την 
' 13.2.1990 και αφού λάβαμε υπόψη: 

I 1. Τα υψομετρικά διαγράμματα υπό κλίμακα 1:500 που συντάχθη- 
: σαν από τον πολιτικό μηχανικό Βασίλειο Κοσαρή και που στη συνέχεια 
| ελέγχθησαν για την ακρίβεια της αποτύπωσης από τον Πολύχρονη Πο- 
■ λίτη Πολιτικό Μηχανικό με Α' βαθμό της Δ.Τ.Υ.Ν.Δ. στο Γραφείο Μη¬ 
χανικού Κω την 1.2.1990 οπότε και Θεωρήθηκαν από τον ίδιο σύμ¬ 


φωνα με το άρθρο 20 του Ν. 719/1977. 

2. Τις διατάξεις του Α.Ν. 2344/40 όπως τροποποιήθηκε και ισχύει 
σήμερα. 

3. Την από την επιτόπιο μετάβαση της Επιτροπής (13.2.90) σχημα- 
τισθείσα αντίληψη αναφορικά με το πλάτος της βρεχομένης ζώνης ξη- 
ράς. 

Δηλαδή: 

α) Μορφολογία του εδάφους που χαρακτηρίζεται σαν αμμώδης μέχρι 
βάθους από την στάθμη της ηρεμούσης θάλασσας κυμαινόμενο μεταξύ 
5 και 10 μέτρων περίπου. 

β) Η μορφολογία του εδάφους είναι σχεδόν επίπεδος με ισοϋψείς μέ- 
|χρι 3,00 μέτρα. 

γ) Πέραν της αμμώδους ακτής υπάρχουν αγροί που στην πλειοψηφία 
|τους είναι μη καλλιεργούμενοι με χαμηλή βλάστηση. 

δ) Αναφορικά με την κατάσταση της ακτογραμμής σημειώνουμε ότι 
υπάρχουν διαβρώσεις όπως άλλωστε φαίνεται και από την αποτυπω- 
θείσα και σημειούμενη ακτογραμμή βάσει του κτηματολογίου και αυτής 
που συνιστάτάι σήμερα. Αυτό είναι αποτέλεσμα των βορείων ανέμων 
που επικρατούν στην περιοχή. 

Τέλος η Επιτροπή αφού έλαβε δπόψη της όλα τα ανωτέρω εκτεθέντα 
|καθορίζει την ζώνη αιγιαλού παραλίας ως ακολούθως: 

Καθορίζει στα συνημμένα οκτώ (8) τοπογραφικά διαγράμματα 

1. Την οριογραμμή της σημερινής (13.2.90) μέσης στάθμης θάλασ¬ 
σας υπό στοιχεία (α.β.γ.δ.ε.ζ.). 

2. Την ακτογραμμή κτηματολσγικού χάρτη υπό στοιχεία 
(Α Β Γ Δ Ε Ζ). 

3. Χαράσσεται η γραμμή του μέγιστου χειμερίου κύματος ΜΧΚ) με 
μαύρη πολυγωνική γραμμή υπό στοιχεία (1, Σ 4, 2, 3, 4) και με εξάρ¬ 
τηση από μόνιμα σταθερά σημεία (μπετονένια κολωνάκια) επί του εδά¬ 
φους όπως φαίνεται και στα τοπογραφικά διαγράμματα. 

4. Στη συνέχεια καθορίζεται η κόκκινη πολυγωνική συνεχής γραμμή 
(υπό στοιχεία 1' 2' 3' 4' 5') με απόσταση 12,00 μέτρων από την 
γραμμή μεγίστου χειμερίου κύματος (ΜΧΚ). 

5. Οριογραμμή παραλίας χαράχθηκε μόνο για την περίπτωση του 
χειμάρρου, με κίτρινη πολυγωνική γραμμή, διότι το όριο του αιγιαλού 
περνά μέσα από τα προς τη θάλασσα όρια των ιδιοκτησιών (άρθρο 3 
Κ.Δ. 132/1929). 

Η παρούσα έκθεση συντάχθηκε για τον καθορισμό της ζώνης αιγια- 
λού παραλίας και υπογράφεται από την Επιτροπή. 

Κω, 13 Φεβρουάριου 1990 

Η Επιτροπή 
Ο Πρόεδρος 

ΑΛΕΞΑΝΔΡΟΣ ΟΙΚΟΝΟΜΟΥ 
Τα μέλη 

ΑΛΕΞ. ΕΛΕΥΘΕΡΙΟΥ, ΠΟΛΥΧΡΟΝΗΣ ΠΟΛΙΤΗΣ 

Αριθ. 481 (2) 

Καθορισμοί; των ορίων του αιγιαλού και δημιουργία ζώνης παραλίας 

στη θέση «Αγία Κυριακή» (Κέραμέ) Ευδήλου Ικαρίας. 

Ο ΝΟΜΑΡΧΗΣ ΣΑΜΟΥ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: του άρθρου 13 του Ν. 1078/1980 και του άρθρου 
23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/1982 τ.Β’) κοινής απόφασης 
των Υπουργών Προεδρίας της Κυβερνήσεως και Οικονομικών «Για την 
αναμόρφωση Συλλογικών Οργάνων Γνωμοδοτικής και Αποφασιστικής 
Αρμοδιότητας του Υπουργείου Οικονομικών» και του άρθρου 100 του 
Π.Δ. 284/1988. 

3. Την από 1.8.1988 έκθεση της επιτροπής καθορισμού των ορίων 
του αιγιαλού και παραλίας και θέσεων Αμμοληψίας», που καθόρισε τα 
όρια του αιγιαλού και της παραλίας στην περιοχή «Αγία Κυριακή» Ευ¬ 
δήλου Ικαρίας και το από Φεβρουάριου 1986 με κλίμακα 1:500 τοπο¬ 
γραφικό διάγραμμα του Κωνσταντίνου Ρόρου Πολιτικού μηχανικού που 
θεωρήθηκε την 1.8.1988 από τη Δ/νση Τεχνικών Υπηρεσιών της Νο¬ 
μαρχίας Σάμου και συνοδεύει την έκθεση της προαναφερόμενης Επιτρο¬ 
πής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/194/89/Σχ. 540/25.4.1989 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 «περί 
διοικητικής αποκεντρώσεως» σε συνδυασμό με τις διατάξεις του από 
28.6.1955 Β.Δ. «περί εξαιρέσεως από της κατά το άρθρον 1 παρ. 1 του 
Ν. 3200/1955 αρμοδιότητος των Νομαρχών, αντικειμένων τινων αρ- 
μοδιότητος του Υπουργού Οικονομικών», του Β.Δ. 704/1970 και του 
άρθρου 1 παρ. 5 του Π.Δ. 71/25.2.1984, σχετικά με τη μεταβίβαση 
(αρμοδιοτήτων του Υπουργού Οικονομικών στους Νομάρχες και στις πε¬ 
ριφερειακές αρχές διανομαρχιακού επιπέδου, αποφασίζουμε: 

Επικυρώνουμε την από 1.8.1988 έκθεση της Επιτροπής 
καθορισμού των ορίων του αιγιαλού και παραλίας και θέσεων Αμμολη¬ 
ψίας, καθώς και το από Φεβρουάριου 1986 τοπογραφικό διάγραμμα, 
που τη συνοδεύει, το οποίο συντάχθηκε από τον Κωνσταντίνο Ρόζο μη¬ 
χανικό, με κλίμακα 1:500 και θεωρήθηκε την 1.8.1988 από την Διεύ¬ 
θυνση Τεχνικών Υπηρεσιών της Νομαρχίας Σάμου, επί του οποίου η 
παραπάνω Επιτροπή, με κόκκινη γραμμή καθόρισε τα όρια του αιγια- 
λού, στη θέση «Αγία Κυριακή» (Κέραμέ) Ευδήλου Ικαρίας και με κί¬ 
τρινη γραμμή τα όρια της παραλίας στην ίδια θέση. 

Η παρούσα απόφαση, μαζί με την έκθεση και το διάγραμμα που προ- 
αναφέραμε να δημοσιευθούν στην Εφημερίδα της Κυβερνήσεως. 

Σάμος, 20 Ιουλίου 1990 
Ο Νομάρχης 

ΑΘΑΝΑΣΙΟΣ ΧΕΙΜΑΡΑΣ 


ΕΚΘΕΣΗ 

Επιτροπής, καθορισμός ορίων αιγιαλού, παραλίου; και 
θέσεων αμμοληψ’κχς. 

Για τον πρώτο καθορισμό των ορίων αιγιαλού και παροιλίας στη θέση 


«Αγία Κυριακή» (Κέραμέ) Ευδήλου Ικαρίας. 

Σάμος, την 1.8.1988, ημέρα της εβδομάδας Δευτέρα και ώρα 
12.00 οι υπογραφόμενοι: 

1. Ευστάθιος Δημητρόπουλος, οικ. έφορος Αγίου Κηρύκου, ως Πρό¬ 
εδρος. 

2. Αριστομένης Σεχιώτης, Προϊστάμενος Τεχνικών Υπηρεσιών Σά¬ 
μου. 

3. Ανδρέας Στυλιανόπουλος, Υπολιμενάρχης Σάμου, ως μέλη του 
πρώτου που αντικαταστάθηκε εν συνεχεία από τον Αναστάσιο Καλτε- 
ριετζή, Προϊστάμενο Κτηματικής Υπηρεσίας Σάμου και του τρίτου, από 
τον Χρήστο Αποστολάκη, Λιμενάρχη Σάμου σύμφωνα με το άρθρο 19 
του Ν. 1599/1986, 

αποτελούντες την Επιτροπή καθορισμού των ορίων Αιγιαλού, Παραλίας 
και θέσεων Αμμοληψίας των άρθρων 74 και 75 του Π.Δ. 636/1977, 
όπως αυτή αναμορφώθηκε 0208/181/20.4.1982 Κοινή απόφαση 
των Υπουργών Προεδρίας της Κυβερνήσεως και Οικονομικών και ανα¬ 
συγκροτήθηκε με την 598/2.2.84 απόφαση του Νομάρχη Σάμου αφού 
συνήλθαμε, ύστερα από πρόσκληση του Προέδρου αυτής μεταβήκαμε 
στην ανωτέρω περιοχή και έχοντας υπόψη: 

α) Τις διατάξεις του Α.Ν. 2344/1940, όπως τροποποιήθηκαν και 
ισχύουν και την με την εφαρμογή αυτών υπάρχουσα Δικαστηριακή και 
Διοικητική Νομολογία, και του άρθρου 5 του Α.Ν. 263/1968. 

β) Την από 20.2.86 υποβληθείσα αίτηση του Ιωάννη Δουρή Εύδη- 
λος κατοίκου Ικαρίας με την οποία ζητάει να καθορισθούν τα όρια του 
Αιγιαλού και παραλίας στην περιοχή «Αγία Κυριακή» (Κέραμέ) Ευδή¬ 
λου Ικαρίας μπροστά από την ιδιοκτησία του. 

γ) Το συνταχθέν Τοπογραφικό και Υψομετρικό Διάγραμμα σε μία πι¬ 
νακίδα, σε κλίμακα 1:500 με ημερομηνία Φεβρουάριος 1986 από τον 
πολιτικό μηχανικό Κων/νο Ρόζο, και ελεγμένο κατά το δυνατόν για την 
ορθή αποτύπωσή του, από την Δ.Τ.Υ, Σάμου και θεωρηθέν από αυτήν 
την 1.8.1988 σύμφωνα με το άρθρο 20 του Ν. 719/1977 από τον το¬ 
πογράφο μηχανικό Αριστομένη Σεχιώτη. 

δ) τη σχηματισθείσα αντίληψη, από την επιτόπιο εξέταση, του πλά¬ 
τους της βρέχόμενης ζώνης της ξηράς και των λοιπών συνθηκών που 
τελεί αυτή, όπως μορφολογία της περιοχής, κατάσταση ακτής, κατά¬ 
σταση θαλάσσιου χώρου, παλίρροια και θαλάσσια ρεύματα και επικρα¬ 
τούσες καιρικές συνθήκες. 

ε) Όλα τα λοιπά στοιχεία που περιήλθαν στην κατοχή μας, όπως 
μαρτυρικές καταθέσεις, τίτλοι ιδιοκτησίας και τα από τη συσχέτιση αυ¬ 
τών προκύψαντα συμπεράσματα. 

στ) Την ανάγκη να τεθεί ζώνη παραλίας 10 μέτρων, επειδή δεν εξυ¬ 
πηρετούνται οι σκοποί του άρθρου 7 του Α.Ν. 3344/1940, καθορίζει: 

Επάνω στο υποβληθέν τοπογραφικό και υψομετρικό διάγραμμα 
α) Την οριογραμμή του αιγιαλού με συνεχή κόκκινη πολυγωνική 
γραμμή, της οποίας οι κορυφές Α1 έως Α18 εξασφαλίζονται από στα¬ 
θερά σημεία. 

β) Την οριογραμμή της παραλίας με συνεχή κίτρινη πολυγωνική 
γραμμή της οποίας οι κορυφές Π1 έως Π18 εξασφαλίζονται από στα¬ 
θερά σημεία. 

Αποφαίνεται ότι δεν υφίσταται παλαιός αιγιαλός και ότι στη ζώνη αι- 
γιαλού και παραλίας δεν υπάρχουν χτίσματα. 

Η Επιτροπή 

Ο Πρόεδρος Τα μέλη 

(υπογραφή) (υπογραφές) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Ε.Π.Α. 10090 (3) 

Καθορισμός πλάτους πεζοδρομίου επί της Εθνικής οδού Σερρών - Δρά¬ 
μας και εντός του οικισμού Λευκοθέας Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Ν.Δ/τος της 17.7.1923 (ΦΕΚ 228Α) «περί 
σχεδίων πόλεων, κωμών κ.λπ.) όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 1 και 79 αυτού. 

2. Τις διατάξεις του Π.Δ/τος της 8.7.1930 «περί κατασκευής και 
επισκευής πεζοδρομίων» όπως αυτό τροποποιήθηκε με το Π.Δ/γμα της 

31.8.1987. 

3. Την υπ’ αριθ. 7/1988 απόφαση του Κοινοτικού Συμβουλίου Λευ¬ 
κοθέας. 

4. Τις υπ’ αριθ. 127/10.3.1989, 38/21.3.1990 και 49/ 
10.5.1990 γνωμοδοτήσεις του Συμβουλίου Χ.Ο.Π. Ν. Σερρών, απο¬ 
φασίζουμε: 

Άρθρο 1 

1. Καθορίζεται πλάτος πεζοδρομίου 2,50 μ. στον οικισμό Λευκοθέας 
και στο Τμήμα της Εθνικής οδού Σερρών - Δράμας όπως φαίνεται στο 
συνημμένο στην απόφαση αυτή τοπογραφικό διάγραμμα με κλίμακα 

1:500. 

2. Το ακριβές αντίγραφο του πρωτοτύπου διαγράμματος που συνο¬ 
δεύει την απόφαση αυτή μετά την δημοσίευσή της στην Εφημερίδα της 
Κυβερνήσεως να αναρτηθεί στο Τ.Π. και Π.Ε. (Νομαρχία 1ος όροφος) 
για δεκαπέντε (15) συνεχείς ημέρες. 

Άρθρο 2 

Η απόφαση αυτή να δημοσιευθεί στην Εφημερίδα της Κυβερνήσεως, 
έχοντας ισχύ από την δημοσίευσή της. 

Σέρρες, 11 Ιουλίου 1990 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 


Αριθ. Ε.Π.Α. 10091 (4) 

Χαρακτηρισμός χώρου για την ανέγερση Κοινοτικού Αναψυκτηρίου 
στην Κοινότητα Ν. Ζίχνης Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Ν.Δ/τος της 17.7.1923 (ΦΕΚ 228Α) όπως με¬ 
ταγενέστερα τροποποιήθηκαν και συμπληρώθηκαν και ειδικότερα τα 
άρθρα 3 και 29 αυτού. 

2. Τις διατάξεις του Α.Ν. 314/1968 (ΦΕΚ 47Α) όπως τροποποιή¬ 
θηκαν και συμπληρώθηκαν μεταγενέστερα με το Ν.Δ/γμα 1018/ 
1971 (ΦΕΚ 220Α). 

3. Την υπ’ αριθ. 43/1989 απόφαση του Κοινοτικού Συμβουλίου Ν. 
Ζίχνης. 

4. Την υπ’ αριθ. 76/πρακτ. 11/24.5.1990 απόφαση του Συμβου¬ 
λίου Χ.Ο.Π. Ν. Σερρών, αποφασίζουμε: 

Άρθρο 1 

1. Εγκρίνεται ο χαρακτηρισμός του χώρου του Κοινοτικού Πάρκου 
της Κοινότητας Ν. Ζίχνης σαν χώρος για την ανέγερση Κοινοτικού 
Αναψυκτηρίου όπως φαίνεται και στο τοπογραφικό διάγραμμα με κλί¬ 
μακα 1:500 που συνοδεύει την απόφαση αυτή. 

2. Όροι δόμησης είναι οι ισχύοντες στον οικισμό. 

3. Το ακριβές αντίγραφο του πρωτοτύπου διαγράμματος που συνο¬ 
δεύει την απόφαση αυτή, μετά την δημοσίευση της απόφασης στην Εφη¬ 
μερίδα της Κυβερνήσεως, να αναρτηθεί στο Τ.Π. και Π.Ε., (Νομαρχία 
Ν. Σερρών 1ος όροφος) για δεκαπέντε (15) συνεχείς ημέρες. 

Άρθρο 2 

Η απόφαση αυτή να δημοσιευθεί στην Εφημερίδα της Κυβερνήσεως 
έχοντας ισχύ από την δημοσίευσή της. 

Σέρρες, 11 Ιουλίου 1990 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



